b"\n_START_ARTICLE_\nLoyalist\n_START_PARAGRAPH_\nEls Loyalists (lleialistes) eren els colonitzadors d'origen brit\xc3\xa0nic de les tretze col\xc3\xb2nies de l'Am\xc3\xa8rica del Nord que van romandre lleials a la Monarquia Brit\xc3\xa0nica arran del proc\xc3\xa9s d'independ\xc3\xa8ncia pol\xc3\xadtica dels Estats Units respecte del Regne Unit. En aquells temps sovint rebien el nom de Tories, Royalists, o King's Men. S'oposaven als patriotes de la Revoluci\xc3\xb3 Americana els quals donaven suport a la revolta contra els brit\xc3\xa0nics. Quan la causa delsloyalists va ser ven\xc3\xa7uda, un 20% dels Loyalists marxaren cap altres parts de l'Imperi Brit\xc3\xa0nic, a la mateixa Gran Bretanya o altres parts de l'Am\xc3\xa8rica Brit\xc3\xa0nica, especialment a l'Alt Canad\xc3\xa0 i Nova Brunsvic, on van rebre el nom de United Empire Loyalists. La majoria van ser compensats econ\xc3\xb2micament amb terres al Canad\xc3\xa0 o amb diners brit\xc3\xa0nics distribu\xc3\xafts d'una manera formal._NEWLINE_Els historiadors han estimat que al voltant del 15 al 20 per cent de la poblaci\xc3\xb3 europeo-americana de les col\xc3\xb2nies eren Loyalists.\n_START_SECTION_\nImmigraci\xc3\xb3\n_START_PARAGRAPH_\nLa gran majoria dels Loyalists blancs (450.000\xe2\x80\x93500,000) van romandre all\xc3\xa0 on vivien abans de la guerra d'independ\xc3\xa8ncia. A principi de la d\xc3\xa8cada de 1780 nom\xc3\xa9s una petita part dels que van emigrar van tornar als Estats Units._NEWLINE_A partir del final de la guerra, el 1783, els Loyalists (especialment els soldats i oficials) van poder escollir ser evacuats. Els que tenien m\xc3\xa9s lligams amb la vida al Nou M\xc3\xb3n eren m\xc3\xa9s propensos a romandre als Estats Units._NEWLINE_Aproximadament del 10 al 15% emigraren (uns 62.000 Loyalists blancs, que representava un 2% del total de la poblaci\xc3\xb3 dels Estats Units que era de 3 milions de persones l'any 1783). _NEWLINE_Uns 46.000 anaren a l'Am\xc3\xa8rica del Nord Brit\xc3\xa0nica (actualment el Canad\xc3\xa0). D'entre ells 34.000 a Nova Esc\xc3\xb2cia, 2.000 a l'illa del Pr\xc3\xadncep Eduard i 10.000 a Ont\xc3\xa0rio. 7.000 arribaren a la Gran Bretanya i 9.000 a les Bahames i les col\xc3\xb2nies brit\xc3\xa0niques del Carib. Els 34.000 que van emigrar a Nova Esc\xc3\xb2cia no van ser ben rebuts per la poblaci\xc3\xb3 local d'origen angl\xc3\xa8s, en resposta a aix\xc3\xb2 a partir d'ells es va crear Nova Brunsvic, que fins 1784 formava part part de Nova Esc\xc3\xb2cia. Dels 46.000 loyalists que marxaren al Canad\xc3\xa0, 10.000 anaren a la prov\xc3\xadncia del Quebec. _NEWLINE_Milers d'iroquesos i altres natius americans van ser expulsats de l'estat de Nova York i d'altres estats i es van haver de reubicar al Canad\xc3\xa0. Un grup d'afroamericans loyalists que primer van emigrar a Nova Esc\xc3\xb2cia i hi van patir discriminaci\xc3\xb3 racial van marxar cap a Sierra Leone."